CELEX: C2006/294/132
Language: da
Date: 2006-12-02 00:00:00
Title: Sag F-117/06: Sag anlagt den 2. oktober 2006 — Loy mod Europa-Parlamentet

2.12.2006   
            
            
               DA
            
            
               Den Europæiske Unions Tidende
            
            
               C 294/66
            
         Sag anlagt den 2. oktober 2006 — Loy mod Europa-Parlamentet
   (Sag F-117/06)
   (2006/C 294/132)
   Processprog: italiensk
   Parter
   
      Sagsøger: Maddalena Loy (Rom, Italien) (ved avvocato A. Fratini)
   
      Sagsøgt: Europa-Parlamentet
   Sagsøgerens påstande
   
               —
            
            
               Europa-Parlamentets afgørelse af 30. januar 2006, hvorved sagsøgeren dels fik meddelelse om beslutningen om at overføre Parlamentets informationskontor i Rom til Generaldirektoratet for Information i Bruxelles, dels fik meddelelse om, at hendes kontrakt som midlertidig ansat kun var blevet forlænget indtil den 16. juli 2006 frem for indtil den 31. december 2009, som Parlamentet oprindelig havde truffet beslutning om, annulleres.
            
         
               —
            
            
               Sagsøgte tilpligtes at udbetale sagsøgeren den løn, der er fastsat for stillingen som presse- og informationsmedarbejder i Rom, med tillæg af morarenter, med virkning fra den dato, hvor forlængelsen af kontrakten som midlertidig ansat skulle være trådt i kraft, dvs. den 1. januar 2006, og til den 31. december 2009.
            
         
               —
            
            
               Sagsøgte tilpligtes at betale sagsøgeren erstatning for hendes økonomiske tab, der kan anslås til 240 414,42 EUR, og for hendes ikke-økonomiske tab, der kan opgøres til 500 000 EUR, eller et større eller mindre beløb efter Rettens skøn.
            
         
               —
            
            
               Europa-Parlamentet tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren har til støtte for sit sagsanlæg fremsat syv anbringender:
   
               —
            
            
               Tilsidesættelse af princippet om beskyttelse af den berettigede forventning, for så vidt som administrationen har forledt sagsøgeren til uden enhver rimelig tvivl at tro, at hun ville blive tilbudt stillingen som presse- og informationsmedarbejder ved Parlamentets informationskontor i Rom, og at hendes kontrakt ville blive forlænget indtil den 31. december 2009.
            
         
               —
            
            
               Tilsidesættelse af væsentlige formforskrifter som følge af utilstrækkelig og selvmodsigende begrundelse. Navnlig bemærkes, at det anførte om sagsøgerens utilstrækkelige faglige kvalifikationer afkræftes af de bedømmelsesrapporter, der er udfærdiget for hende i medfør af vedtægtens artikel 43.
            
         
               —
            
            
               Overskridelse af administrationens beføjelser, idet der foreligger et åbenbart urigtigt skøn over væsentlige omstændigheder og et selvmodsigende forhold. Beslutningen om overflytning er ikke begrundet i sagsøgerens faglige inkompetence eller i tjenestens interesser, men i sagsøgerens foresattes ønske om at udøve repressalier.
            
         
               —
            
            
               Tilsidesættelse af omsorgsforpligtelsen, for så vidt som den anfægtede beslutning er blevet truffet uden den nødvendige omhu og uden at tage hensyn til sagsøgerens interesser.
            
         
               —
            
            
               Tilsidesættelse af proportionalitetsprincippet og princippet om god forvaltningsskik. Dels har sagsøgeren ikke fået noget varsel om, at hun muligvis skulle overføres med så kort frist. Dels er de faktiske forhold, der ligger til grund herfor, ikke blevet undersøgt på behørig vis, og vedtægtens bestemmelser vedrørende den anfægtede handlemåde er ikke blevet overholdt.
            
         
               —
            
            
               Tilsidesættelse af retten til kontradiktion, navnlig med hensyn til den omstændighed, at sagsøgte ikke har reageret på hendes erklæringer — selv om sagsøgte har haft lejlighed til at høre hende herom — og ikke har givet parterne lejlighed til en udveksling af synspunkter.
            
         
               —
            
            
               Tilsidesættelse af bistandsforpligtelsen i vedtægtens artikel 24, der pålægger administrationen at beskytte tjenestemændene, også i tilfælde hvor ophavsmanden til de krænkelser, der er omfattet af den omhandlede bestemmelse, er en anden tjenestemand. Selv om sagsøgeren har fremlagt beviser til støtte for hendes påstande, har administrationen ikke iværksat egnede foranstaltninger.